|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 31.03.2022.

|  |
| --- |
|  |

**Спољнотрговинска робна размена, за фебруар 2022.****Укупна спољнотрговинска робна размена Србије за период јануар-фебруар 2022. године износи:**–**10535,1 милионa долара – пораст од 32,1% у односу на исти период претходне године;**– **9278,7 милиона евра – пораст од 41,1% у односу на исти период претходне године.****Извезено** је робе у вредности од **4283,7** **мил. долара**, што чини раст од 19,8% у односу на исти период претходне године, а **увезено** је робе у вредности од **6251,4 мил. долара**, што је за 42,1% више него у истом периоду претходне године. **Извоз** робе, изражен у **еврима**, имао је вредност од **3774,4 милиона**, што је чини раст од 28,0% у поређењу са са истим периодом претходне године. **Увоз** робе имао је вредност од **5504,3 милиона**, што представља повећање од 51,7% у односу на исти период прошле године. **Дефицит** износи **1967,7 мил. долара**, што чини **повећање од 139,1%** у односу на исти период претходне године. Изражен у еврима, дефицит износи **1729,9** милиона, што је **повећање од 154,6**% у поређењу са истим периодом претходне године.**Покривеност увоза извозом** је **68,5%** и мања је од покривености у истом периоду претходне године, када је износила 81,3%.Посматрано регионално, највеће учешће у извозу Србије имао је Регион Војводине (33,6%); следи Београдски регион (23,3%), Регион Јужне и Источне Србије (21,9%), Регион Шумадије и Западне Србије (21,1%), а око 0,1% извоза је неразврстано по територијама. Највеће учешће у увозу Србије имао је Београдски регион (42,0%); следе Регион Војводине (37,1%), Регион Шумадије и Западне Србије (12,2%), Регион Јужне и Источне Србије (8,0%), а око 0,7% увоза није разврстано по територијама. Не располаже се подацима за Регион Косово и Метохија. Извоз и увоз по регионима дат је **према седишту власника робе у моменту прихватања царинске декларације**. То значи да власници робе, по царинском закону, могу бити произвођачи, корисници, извозници или увозници робе. Ову чињеницу треба имати у виду приликом тумачења података по регионима. На пример, увоз нафте и гаса највећим делом се обухвата у Региону Војводине и Београдском региону, а то су енергенти за укупну територију Србије. У **структури извоза по намени производа** (принцип претежности) највише су заступљени производи за репродукцију, 65,7%(2816,1 мил. долара), следе роба за широку потрошњу, 24,9% (1065,9) и опрема, 9,4% (401,7). Некласификована роба по намени износи 0,0% (0,1 мил. долара). У **структури увоза по намени производа** највише су заступљени производи за репродукцију, 61,5% (3846,5 мил. долара), следе роба за широку потрошњу, 17,2% (1078,0), и опрема, 10,2% (638,9). Некласификована роба по намени износи 11,0% (688,0 мил. долара).Спољнотрговинска робна размена била је највећа са земљама са којима Србија има потписане споразуме о слободној трговини. Земље чланице Европске уније чине 61,5% укупне размене. **Главни спољнотрговински партнери**,појединачно, били су:

|  |  |  |  |  |  |
| --- | --- | --- | --- | --- | --- |
| **Извоз** | мил. USD | мил. EUR | **Увоз** | мил. USD | мил. EUR |
|  |  |  |  |  |  |
| Немачка  | 585.8 | 516.2 | Кина  | 764.7 | 673.6 |
| Италија | 358.0 | 315.3 | Мађарска  | 736.5 | 646.3 |
| Босна и Херцеговина  | 292.4 | 257.7 | Немачка  | 682.4 | 601.1 |
| Мађарска | 219.6 | 193.4 | Италија  | 401.6 | 353.8 |
| Румунија  | 184.4 | 162.4 | Руска Федерација | 319.6 | 281.5 |

Наш други по важности партнер јесу земље CEFTA, са којима имамо суфицит у размени од 366,2 мил. долара, који је резултат углавном извоза: нафте и нафтних деривата, гвожђа и челика, пољопривредних производа (житарице и производи од њих), електричне енергије и електричних машина и апарата. Извоз Србије износи 607,4 а увоз 241,2 мил. долара за посматрани период. Покривеност увоза извозом је 251,8%. Изражено у **еврима**, извоз износи 535,1а увоз 212,5 мил. евра (суфицит је 322,6 мил. евра, а покривеност увоза извозом 251,8%).Посматрано појединачно по земљама, највећи суфицит у размени остварен је са земљама из окружења: Босном и Херцеговином (извозе се највише гасна уља и моторни бензин, а увози се кокс и полукокс од каменог угља и електрична енергија), Црном Гором (извозе се лекови за малопродају и руде олова и концентрати, а увозе се највише електрична енергија и лигнит) и Северном Македонијом (извоз електричне енергије и електричних проводника, а увози се највише електрична енергија и топло ваљаних производа од гвожђа и челика). Од осталих земаља истиче се и суфицит са Словачком, Великом Британијом, Финском, Шведском, Хрватском, Републиком Корејом, Чешком. Највећи дефицит јавља се у трговини са Кином (због увоза телефона за мрежу станица и лаптопова). Следи дефицит са: Мађарском, Турском, Ираком, Руском Федерацијом, Немачком, Белгијом, Швајцарском, Италијом, Грчком, Холандијом, Пољском, Украјином, Аустријом, Словенијом ... **Према одсецима Стандардне међународне трговинске класификације (СМТК)**, извоз првих пет одсека чини 33,4% укупног извоза. Увоз првих пет одсека чини 31,0% укупног увоза. Одсек *неразврстана роба*, у који се укључује и роба на царинском складишту и у слободној зони, има учешће у укупном увозу 11,0%.

|  |  |  |  |  |  |
| --- | --- | --- | --- | --- | --- |
| **Извоз** | мил. USD | мил. EUR | **Увоз** | мил. USD | мил. EUR |
|  |  |  |  |  |  |
| Електричне машине и апарати | 500.1 | 440.7 | Природни гас | 657.4 | 576.5 |
| Металне руде и отпаци метала | 281.9 | 248.4 | Електричне машине и апарати | 390.8 | 344.4 |
| Гвожђе и челик | 240.2 | 211.9 | Нафта, нафтини деривати | 390.0 | 343.2 |
| Производи од каучука, нигде непоменути | 207.0 | 182.3 | Медицински и фармацеутски производи | 280.0 | 246.5 |
| Погонске машине и уређаји | 202.5 | 178.4 | Друмска возила | 221.3 | 195.0 |
|  |  |  |  |  |  |

У **фебруару** 2022. годинеје извезено је робе у вредности од **2277,2 милиона долара**, што чини повећање од 18,6% у односу на исти месец претходне године. Увоз је износио **3495,5 милиона долара**,што је повећање од 43,9% у односу на исти месец претходне године.Изражено у еврима извезено је робе у вредности од **2007,1 милиона евра**, што чини повећање од 26,1% у односу на исти месец претходне године. Увоз је износио **3079,4 милиона евра**, што је повећање од 53,0% у односу на исти месец претходне године. Рачунато у доларима, десезонирани индекс фебруар 2022 / јануар 2022. године показује раст извоза за 3,2% и раст увоза за 10,8%. Рачунато у еврима, десезонирани индекс фебруар 2022 / јануар 2022. године показује раст извоза за 2,0% и раст увоза за 11,7%.Према Номенклатури статистике спољне трговине (**НССТ**) за месец ***фебруар***:На листи првих 5 производа у **извозу**, прво место заузима извоз *сетова проводника за авионе, возила и бродове* (130 мил. долара)*;* друго место припада извозу *руде бакра и концентрата* (116 мил. долара); на трећем месту је извоз *нових спољних гума за аутомобиле,* са 61 мил. долара*;* следиизвоз *кукуруза,* са 45 мил. долара; последње место припада извозу *топло ваљаних производа од гвожђа и челика (котур.),* са 41 мил. долара.Листа првих 5 производа у **увозу** показује да је *природни гас* (386 мил. долара) наш први увозни производ; други по значају је увоз *сирове нафте* (137 мил. долара); на трећем месту листе је увоз *лекова за малопродају* (97 мил. долара); следи увоз *урее у воденом раствору или не* (51 мил. долара); последње место заузима увоз *електричне енергије* са 48 мил. долара. Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно). |